יחסי בלגיה–טורקיה

יחסי בלגיה–טורקיה הם היחסים הדיפלומטיים שבין בלגיה וטורקיה.

 היסטוריה 
יחסים בין שתי המדינות החלו בשנת 1837 עם ההכרה בבלגיה העצמאית על ידי האימפריה העות'מאנית. יחסים דיפלומטיים כוננו בשנת 1848.Turkey´s Political Relations with Belgium / Rep. of Turkey Ministry of Foreign Affairs

 יחסים פוליטיים 
טורקיה ובלגיה שתיהן חברות במועצת אירופה, בארגון האמנה הצפונית האטלנטית (נאט"ו), בארגון לשיתוף פעולה ולפיתוח כלכלי (OECD), הארגון לביטחון ושיתוף פעולה באירופה (OSCE), ארגון הסחר העולמי ואיחוד מדינות הים התיכון. כמו כן, בלגיה חברה ב וטורקיה מועמדת להצטרפות לארגון.

כ-230,000 אזרחי טורקיה המתגוררים בבלגיה מהווים היבט חשוב ביחסי טורקיה עם בלגיה. הם מגיעים בעיקר מרובע אמירדג, שנמצא באפיונקראהיסאר, טורקיה.

במרץ 2019 זימן משרד החוץ הטורקי את שגריר בלגיה, מישל מלרב, והעביר את אי-הנוחות של טורקיה לאחר שבית משפט בלגי חסם את העמדתם לדין של כ-30 איש עם קשרים לכאורה למפלגת הפועלים של כורדיסטן (PKK).Tulay Karadeniz and Philip Blenkinsop (March 11, 2019), Turkish foreign ministry summons Belgium's ambassador in Ankara Reuters.

בלגיה גינתה את המתקפה הטורקית בשנת 2019 בצפון מזרח סוריה וקראה לטורקיה להפסיק אותה מיד. בהמשך החליטה ממשלת בלגיה ליישם אמברגו נשק נגד טורקיה.

 יחסים כלכליים 
היקף הסחר בין טורקיה לבלגיה גדל להפליא במהלך השנים והגיע לשלושה מיליארד אירו.Turkey´s Commercial and Economic Relations with Belgium / Rep. of Turkey Ministry of Foreign Affairs בשנת 2006 היצוא הבלגי לטורקיה גדל ב-9.4% (1.88 מיליארד אירו) ואילו היצוא הטורקי לבלגיה גדל ב-6.8% (1.06 מיליארד אירו) בהשוואה לשנת 2005. בלגיה היא שותפת הסחר ה-17 בגודלה של טורקיה.

המועצה העסקית הטורקית-בלגית וארגונים בעלי מטרות דומות נותנים עדיפות לקידום קשרים מסחריים. מועצה זו הוקמה בשנת 1990."Turkish - Belgian Business Council", Turkey-Now, accessed 23 July 2009. עסקים קטנים ובינוניים ממלאים תפקיד חשוב בכלכלות טורקיה ובלגיה.

קיימות יותר מ-200 חברות בלגיות הפועלות בטורקיה. שווי ההשקעות הבלגיות בטורקיה הוא כ-300 מיליון אירו. מצד שני, ההשקעה של חברות טורקיות בבלגיה עברה את המיליארד אירו.

בשנת 2008, יותר מ-583,409 תיירים בלגים ביקרו בטורקיה.

 נציגויות דיפלומטיות 
 לבלגיה יש שגרירות באנקרה ו-6 קונסוליות באנטליה, בודרום, בורסה, גזיאנטפ, איסטנבול ואיזמיר.
 לטורקיה יש שגרירות בבריסל וקונסוליה כללית באנטוורפן.

קישורים חיצוניים

 הערות שוליים 

קטגוריה:ערכים ללא קטגוריות פיזיות - יחסי חוץ